laion/Wikipedia-Exotic huggingface dataset:
השעה ה-25

השעה ה-25 (באנגלית: 25th Hour) הוא סרט דרמה אמריקאי בבימויו של ספייק לי, המבוסס על הנובלה "השעה ה-25" מאת דייוויד בניוף, שגם כתב את התסריט. השחקן הראשי של הסרט, אדוארד נורטון, מגלם את דמותו של מונטגומרי "מונטי" ברוגן, סוחר סמים מורשע, הנשלח לכלא ל-7 שנים על אחזקה ומכירה של סמים. למונטי נותר יום חופש אחרון לפני שליחתו לכלא, ואת אותן 25 שעות אחרונות מתאר הסרט. הסרט עוסק באתיקה של חברות בין אנשים במעמדות שונים, ביחסים בין מורה לתלמידה ובין גבר לאהובתו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. במהלך הלילה מונטי מקבל הצעה לקבל הגנה בכלא משליחים של מאפיונר, המבקש ממונטי להעביר משלוח של סמים, אך מונטי מסרב. בסוף הלילה מונטי מבקש מחברו הטוב להכות אותו עד זוב דם, כדי שלא יהיה "פופולרי" מדי בכלא. כאשר אביו של מונטי בא לקחת אותו לכלא, הם מעלים אפשרות שמונטי יברח ויפתח בחיים חדשים. מצטיירות התמונות של מה היה קורה אילו מונטי היה נמלט. "השעה ה-25", במסד הנתונים הקולנועיים IMDb (באנגלית) "השעה ה-25", באתר נטפליקס "השעה ה-25", באתר AllMovie (באנגלית) "השעה ה-25", באתר Rotten Tomatoes (באנגלית) "השעה ה-25", באתר Box Office Mojo (באנגלית) "השעה ה-25", באתר Metacritic (באנגלית) "השעה ה-25", באתר אידיבי "השעה ה-25", תסריט הסרט באתר Scripts.com (באנגלית) "השעה ה-25", באתר דיסני+ סרטים (באנגלית) "השעה ה-25", במסד הנתונים הקולנועיים KinoPoisk (ברוסית) מאשה צור גלוזמן, מסודר: עיר הגנבים של דיוויד בניוף, ראיון, באתר nrg‏, 5 ביולי 2008 "השעה-ה 25", ביקורת על הסרט באתר "עין הדג". ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מתקן הטיסות וולופס

מתקן הטיסות וולופס (אנגלית: Wallops Flight Facility), הוא נמל החלל שממוקם בחוף המזרחי של וירג'יניה כ-160 ק"מ צפון-מזרחית מנורפוק. המתקן נמצא בניהול של מרכז טיסות החלל גודרד. הוא מנוצל כאתר שיגור של נאס"א וסוכנויות אמריקאיות נוספות. מאז הקמתו בשנת 1945 ממתחם בוצעו מעל ל-16 אלף שיגורים. בשנת 1945 הוועדה הלאומית המייעצת לאווירונאוטיקה שפעלה לפני הקמת נאס"א הקימה באזור אי וולופס אתר שיגור. בשנת 1958, עם הקמת נסא"א, המתחם הפך לחלק ממנה. משנת 1981 הוא פועל תחת השם הנוכחי. בשנים הראשונות של קיום המתחם בוצעו בו שיגורים לטיסה תת-מסלולית. השיגור לחלל הראשון בוצע ב-15 בפברואר 1961 כאשר שוגרה חללית אקספלורר 9. בשנת 2013 לראשונה בוצע מהאתר שיגור חללית לכיוון הירח. מתקן טיסות וולופס כולל שלוש מתחמים עיקריים: הבסיס העיקרי (Main Base), מתחם היבשה (Mainland) ואתר השיגור באי וולופס (Wallops Island Launch Site). בנוסף לכך קיימות מסלולי טיסה שאושרו על ידי רשות התעופה הפדרלית, מרכז בקרת טיסות, 6 אזורי שיגור (LA 0, LA 1, LA 2,LA 3, LA 4, LA 5) שכל אחד מהם כולל מספר כני שיגור. רוב כני שיגור מתואמים לשיגורים בתת-מסלול בלבד. כמו כן קיימים מספר מתקנים נוספים שתומכים במשימות האתר. כן שיגור LA-3 היה בניצול לשיגור משגרים מדגם סקאוט בגרסאות שונות. החל משנת 1982 במתחם פועל מרכז מבקרים. מאז שנת 2001 מהנדסי המתקן עוסקים הפיתוח טכנולוגיות חדישות. בשנת 1998 חלק ממתחם באי וולופס שכולל בין היתר אזור שיגור LA 0 הושכר ל-Virginia Space. החברה בנתה נמל החלל האזורי המרכז-אטלנטי שמנוצל לשיגורים מסחריים. השיגור הראשון בוצע בשנת 2006. בפברואר 2022 הוסכם שחלק נוסף של האי יועבר להקמת כן שיגור פרטי חדש. מדיה וקבצים בנושא מתקן הטיסות וולופס בוויקישיתוף אתר האינטרנט הרשמי של מתקן הטיסות וולופס (באנגלית) מתקן הטיסות וולופס, ברשת החברתית פייסבוק מתקן הטיסות וולופס, ברשת החברתית אקס (טוויטר) מתקן הטיסות וולופס, סרטונים בערוץ היוטיוב https://investors.rocketlabusa.com/news/news-details/2022/Rocket-Lab-Selects-Virginia-for-Neutron-Launch-Site--Extensive-Manufacturing-Complex/default.aspx
מתיאס מילר

מתיאס מילר (בגרמנית: Matthias Müller, נולד ב-9 ביוני 1953) הוא איש עסקים גרמני. שימש בעבר כמנכ"ל קבוצת פולקסווגן וכמנכ"ל פורשה. מילר נולד בלימבך-אוברפרונה בגרמניה המזרחית. בשנת 1955 עברו הוריו לגרמניה המערבית והוא גדל בבוואריה. לאחר שסיים את לימודי התיכון החל בהתמחות בחברת אאודי אותה סיים בשנת 1977. בהמשך למד הנדסת מחשבים באוניברסיטת מינכן למדעים שימושיים. לאחר סיום הלימודים שב לאאודי בתפקיד ניהולי זוטר במחלקת ה-IT של החברה. בשנת 1993 הצטרף למחלקת התכנון של החברה, ושימש כמנהל מוצר לדגם אאודי A3. שנתיים לאחר מכן מונה למנהל הייצור של החברה. לאחר שמרטין וינטרקורן קיבל לידיו את ניהול אאודי בשנת 2002, מונה מילר לרכז קווי הייצור של דגמי אאודי ולמבורגיני. ב-2007 מונה וינטרקורן למנכ"ל קבוצת פולקסווגן, ומינה את מילר לנציג כללי בהנהלה, ובהמשך הפך אותו למנהל אסטרטגיית המוצר של כל מותגי החברה. בשנת 2010 מונה למנכ"ל פורשה. בשנת 2014 מונה למנהל מערכות מידע של חברת פורשה החזקות. פרשת דיזלגייט הובילה להתפטרותו של וינטרקורן מניהול קבוצת פולקסווגן בספטמבר 2015. יומיים לאחר מכן מונה מילר למחליפו בתפקיד. באפריל 2018 מונה הרברט דיס למנכ"ל קבוצת פולקסווגן במקומו של מילר, שהודיע על פרישה מיידית מכל תפקידיו. מדיה וקבצים בנושא מתיאס מילר בוויקישיתוף Matthias Müller New Chairman of the Porsche AG Board of Management, Porsche.com, 7 June 2010 Matthias Müller appointed CEO of the Volkswagen Group, Porsche.com, 25 September 2015 שירות גלובס, ‏מנכ"ל חדש לפולקסוואגן: "המשימה - החזרת האמון בקבוצה", באתר גלובס, 25 בספטמבר 2015 בלומברג, הרברט דיס מונה למנכ"ל פולקסווגן, באתר TheMarker‏, 13 באפריל 2018
נחל גרעינית

נחל גרעינית הוא הנחל הדרומי ביותר במדינת ישראל, הממוקם בהר צפחות, דרומית לאילת. הנחל מתחיל בגובה של כ־200 מטרים מעל פני הים, במורדות המזרחיים של הר צפחות (ההר הדרומי בהרי אילת ובישראל). הנחל זורם מזרחה דרך עמק סלעי, חוצה את שביל ישראל מעט לפני סיומו, עובר דרך בית ספר שדה אילת ושמורת חוף האלמוגים ונשפך למפרץ אילת. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
האמיל

האם התכוונתם ל... ג'ון האמיל – פוליטיקאי אמריקאי דורותי האמיל – מחליקה אמנותית אמריקאית מארק המיל – שחקן אמריקאי פיטר האמיל – מלחין ונגן בריטי אמיל
אל-עוזא

אל-עוזה הייתה אלה ערבית-נבטית פרה-איסלאמית (אנ'), שהיוותה אחת משלישיית האלות (אל-עוזה, אל'לאת ומנאת), להן סגדו השבטים הערבים הפגנים והנבטים בפטרה. אל-עוזה הייתה אלת הכוח והעוצמה, בעקבות ההשפעה היוונית-הלניסטית והרומאית היא הפכה להיות מזוהה עם אלת היופי והאהבה ונוס-אפרודיטה כמו כן הייתה מקושרת לאלה המצרית איזיס. במקומות אחרים היא זוהתה כאלת הפיריון והחקלאות (מקבילה לדמטר היוונית). שבטי הערבים הפגניים האמינו כי האלה היא אחת מצאצאיו של אללה יחד עם אל'לאת ומנאת. מבנה אבן מקודש בצורת קובייה בעיר נח'לה, סמוך למכה שימש כמבנה מקודש לו סגדו המאמינים באלה. אל-עוזה מצוינת בקוראן כאחד משלושת האלות להם סגדו הערבים לפניי עליית האסלאם. לכל אחת משלושת האלות היה מקדש נפרד סמוך למכה, המקדש הבולט ביותר של אל-עוזה היה כאמור בנח'לה סמוך למכה בסמוך לו נמצאו 3 עצים מקודשים לאלה. בשנת 630 לספירה הושמד המקדש של אל-עוזה ופסלה בנחלה בהוראת מוחמד על ידי המצביא ח'אלד בן אל וואליד. בהמשך יוחסו לאלה זו כוחות שטניים על ידי המוסלמים. בחלק מהמסורות היהודיות והנוצריות מצויה ישות דמונית בשם סמיאזה המקושרת ככל הנראה לאל-עוזה. עוזה גם שימשה כשם אלטרנטיבי למלאך מטטרון בספר החשק. במקורות אחרים היא מופיעה כאחת המלאכים השומרים של מצרים (רהב, משטמה, ודומה) שהתחתנו עם היהודים בזמן יציאת מצרים. כמו כן היא מופיעה כסמיאזה בתור שרף המפותה על ידי אשתר לגלות את שמו הסודי של אלוהים ובתגובה לכך נענשת בשריפה בעודה בחיים ונתלית ראשה מטה בין שמיים וארץ כשהיא יוצרת את קונסטלציית הכוכבים אוריון. בספר השלישי של חנוך ובספר הזוהר היא מהווה אחת מהמלאכים הנופלים שחטאו בפני האלוהים. במקומות אחרים היא מזוהה עם המלאך החוטא אבזי-טיבוד שבמסורות יהודיות מוקדמות מזוהה עם סמאל ומשטמה, שמתנגד למשה וחולק בנסיכות מצרים עם רהב וסופו שהוא נענש ומוטבע בים האדום. מדיה וקבצים בנושא אל-עוזא בוויקישיתוף אלים ופולחן נבטי, באתר NABATAEANS.NET ייתכן שמדובר באל ים.
שאסר אלפן

שאסר אלפן (בצרפתית: Chasseurs Alpins; ציידים אלפינים) הם יחידות עילית ללוחמה הררית של הצבא הצרפתי. חיילי המשרתים כ"שאסר אלפן" פיתחו מספר מסורות במהלך השנים, הם מאופיינים בין היתר בענידה של כומתה רחבה המכונה 'טארט' וכוללים על דרגותיהם את סמל הביוגל מה שמבדיל אותם משאר החיילים הרגליים. צרפת החלה להקים יחידות לוחמה הררית מהמחצית השנייה של המאה ה-19, בעיקר כתגובה לאיחוד איטליה והרצון להגן על הגבול ההררי אל מול חיילי האלפיני האיטלקים. בשנת 1888, לאחר שהאיטלקים הקימו שישה רגימנטים אלפינים משלהם, הוקם 'קורפוס החיילים ההרריים' אשר אימן וסיפח אליו 12 מבין 31 גדודי הרובאים הקלים (Chasseurs à Pied; "ציידים\רובאים רגליים"). יחידות אלו הומרו ליחידות לוחמה ההררית וקיבלו את השם 'שאסר אלפן', המבוסס על השם "שאסר" המזוהה עם חיל רגלים קל (בדומה ליגר הגרמני) ו-"אלפן" על שם האלפים, כלומר "של האלפים, של הרים". בשנת 1891 אימצו חיילי השאסר אלפן באופן רשמי את כובע הטארט המאפיין אותם, כובע מסורתי של רועי צאן פירנאים ויעיל במיוחד בהגנת ראשו של הלובש מפני מזג האוויר הקיצוני באזורים ההרריים. כיום מאוגדות יחידות הלוחמה ההררית הצרפתיות לכדי 'חטיבת חיל הרגלים ההררי ה-27' (Brigade d'Infanterie de Montagne), אשר כוללת בתוכה את הגדוד השביעי, הגדוד ה-13 והגדוד ה-27. לצד אלו משרתות בכוחות המזוינים של צרפת יחידות הרריות נוספות, בהם: 'רגימנט הארטילריה ההררית ה-93', 'רגימנט השריון הקל ה-4', 'רגימנט ההנדסה ה-2' (לגיון הזרים) ושתי יחידות של הז'נדרמריה המוקדשות לחילוץ והצלה ומשימות שיטור. חיילי הגדוד ה-30 מפעילים תותח הרים 65 מ"מ, 1912 חיילי שאסר אלפן ב-1918 חיילי הגדוד השביעי במצעד, 2018 מדי הסוואה חורפאיים, 2019 חיילי הגדוד השני באסטוניה, 2022 שאסר גבירגסייגר אלפיני מדיה וקבצים בנושא שאסר אלפן בוויקישיתוף אודות כובע הטארט באתר 'South Pacific Berets'. כתבה על חטיבת השאסר אלפן באתר NATO.
ימאהה

ימאהה (Yamaha; ביפנית: ヤマハ株式会社) היא חברה יפנית המייצרת מגוון רחב של מוצרים בתחום המוזיקה, בעיקר כלי נגינה ומכשירים אלקטרוניים. החברה הוקמה ב־1897 על ידי טוראקוסו ימאהה. בשנותיה הראשונות התמחתה ימאהה בעיקר בייצור פסנתרים והגיעה להכרה כלל עולמית. ב־1955 הקימה ימאהה חברה בת בשם ימאהה מוטור, שפנתה לתחום המוצרים המכניים ובראשם האופנועים. ימאהה מייצרת פסנתרים, פסנתרים אלקטרוניים, סינתיסייזרים, אורגנים חשמליים, כלי נשיפה, מערכות תופים, כלי הקשה, מחוללי צליל, גיטרות, מעבדי צליל, מגברים, רמקולים ומערכות שמע וקולנוע ביתי. במסגרת החברה הבת, ימאהה מוטור, מיוצרים אופנועים, אופנועי ים, טרקטורונים וגנרטורים חשמליים. תחת שם המותג MBK מייצרת ימאהה אופנועים לשוק האירופאי. בשנת 2003 ימאהה רכשה את הבעלות על תוכנת קיובייס. בשנת 2013 הציגה החברה לראשונה רכב בעל ארבעה גלגלים – מכונית מיקרו מדגם מוטיב אי. מדיה וקבצים בנושא ימאהה בוויקישיתוף אתר האינטרנט הרשמי של ימאהה (באנגלית) אתר האינטרנט הרשמי של ימאהה (ביפנית) ערך זה הוא קצרמר בנושא יפן ובנושא חברות. אתם מוזמנים לתרום לוויקיפדיה ולהרחיב אותו.
בית הקברות היהודי הישן, בקאו

בית הקברות היהודי הישן בבקאו, רומניה הוא בית קברות יהודי סגור ששימש את הקהילה היהודית של העיר לפחות מראשית המאה ה-18 ועד 1917, אז נפתח בית הקברות היהודי החדש. בית הקברות ממוקם במרכז בקאו, גובל ברחוב פיקטור תיאודור אמן מצפון וברחוב ג'יוסיילור במזרח, מטרים ספורים בלבד מאולם האתלטיקה, אוניברסיטת בקוביה ושכונת זימברו. בין היתר, נקברו בבית הקברות גם משתתפים לשעבר במלחמת העצמאות הרומנית של 1877. עד 1912 התמלא בית הקברות והקבורה האחרונה התקיימה ב-1917 עם פתיחת בית הקברות החדש. עד שנות ה-70 אנשים חיפשו זהב, מתוך אמונה שהיהודים העשירים נקברו עם הכל. זהב מעולם לא נמצא, אך ילדים ששיחקו באזור מצאו חרבות ממלחמת העצמאות. עוד נאמר כי ישנם אוצרות חבויים ממלחמת העולם השנייה. כמו כן, לפי שמועות אחרות, היו בבית הקברות אנדרטאות מוינה ומפריז, שחלקן נעשו על ידי האמן אוגוסט רודן בעצמו. מדיה וקבצים בנושא בית הקברות היהודי הישן, בקאו בוויקישיתוף Legende urbane din Bacau (XIV): Opera de Rodin, intr-un cimitir abandonat, Ziarul Observator de Bacau, ‏2009-05-11 (ב־)
אמין אגלרוב

אמין אגלרוב (באזרית: Emin Araz oğlu Ağalarov; נולד ב-12 בדצמבר 1979, ידוע בשם הבמה שלו Emin), הוא זמר ומוזיקאי אזרבייג'ני ורוסי, כותב שירים, איש עסקים, סגן ראשון לנשיא Crocus Group (רו'), מייסד הלייבל Atlantic Records Russia (רו'). אמין אגלרוב נולד ב-12 בדצמבר 1979 בבאקו. אביו הוא איש עסקים ארז אגלרוב (אנ'). ב-1983 עבר למוסקבה עם הוריו. משנת 1994 עד 2001 חי בארצות הברית. אמין הוא בוגר Marymount Manhattan College (ניו יורק), בעל תואר ראשון בניהול עסקי במימון. ב-22 באפריל 2006 הוציא את אלבום המוזיקה הראשון שלו "Still". שלושת האלבומים הבאים, "Incredible, "Obsession" and "Devotion, יצאו ברוסיה ב-2007, 2008 2009 ו-2010. האלבומים"Wonder" ו"After The Thunder" הם מהדורות בינלאומיות. בספטמבר 2011, אמין אגלרוב החל לעבוד עם אולפן ההקלטות האירופי EMI Music Germany. האלבומים "Wonder" ו-"After The Thunder" יצאו בשיתוף פעולה עם המפיק בריאן רולינג. בשבוע הראשון שלה, וונדר מכרה 3,000 עותקים בבריטניה. הסינגל "Obvious" נכנס למצעד הרדיו הבריטי, והפך ל"שיר השבוע" ב-BBC Radio 2, Magic FM ו-BBC Local Radio. "פלא" נבחר ל"אלבום השבוע" ב-BBC Radio 2. השיר "All I Need Tonight" נכלל באוסף הצדקה "Download For Good". הפרויקט הופק על ידי הקולנוען דייוויד לינץ'. ב-27 במאי 2012 שימש כאורח מיוחד בתחרות הבינלאומית "אירוויזיון 2012" בבאקו. ב-3 בספטמבר 2012, אמין הפך לאורח מיוחד של הקונצרט של ג'ניפר לופז בבאקו, וביצע מספר שירים מהאלבום "After the Thunder". בין השנים 2006 ל-2015 אמין היה נשואי לבתו של נשיא אזרבייג'ן, ליילה אלייבה (אנ'), ממנה נולדו לזוג תאומים עלי ומייקל ב-2008. מדיה וקבצים בנושא אמין אגלרוב בוויקישיתוף אתר האינטרנט הרשמי של אמין אגלרוב (באנגלית) אמין אגלרוב, ברשת החברתית פייסבוק אמין אגלרוב, ברשת החברתית אקס (טוויטר) אמין אגלרוב, ברשת החברתית אינסטגרם אמין אגלרוב, ברשת החברתית VK אמין אגלרוב, סרטונים בערוץ היוטיוב אמין אגלרוב, במסד הנתונים הקולנועיים IMDb (באנגלית) אמין אגלרוב, באתר Rotten Tomatoes (באנגלית) אמין אגלרוב, באתר אפל מיוזיק (באנגלית) אמין אגלרוב, באתר ספוטיפיי אמין אגלרוב, באתר סאונדקלאוד (באנגלית) אמין אגלרוב, באתר Last.fm (באנגלית) אמין אגלרוב, באתר AllMusic (באנגלית) אמין אגלרוב, באתר MusicBrainz (באנגלית) אמין אגלרוב, באתר Discogs (באנגלית) אמין אגלרוב, באתר Songkick (באנגלית) אמין אגלרוב, באתר Genius אמין אגלרוב, באתר בילבורד (באנגלית) Эмин Агаларов, 24SMI (ברוסית) Эмин Агаларов (Emin) – биография и личная жизнь певца, инстаграм фото и клипы артиста, rustars.tv ערך זה הוא קצרמר בנושא רוסיה ובנושא אישים. אתם מוזמנים לתרום לוויקיפדיה ולהרחיב אותו.
טראן פטוואי

טראן פֶּטֶוַואי (באנגלית: Terran Petteway; נולד ב-8 באוקטובר 1992) הוא כדורסלן אמריקאי המשחק בעמדות הקלע והסמול פורוורד בהפועל אילת. פטוואי החל לשחק כדורסל עבור אוניברסיטת טקסס טק, אך לאחר שהקבוצה ניצחה שמונה משחקים בלבד לאורך כל העונה, בחר להצטרף לקבוצת הכדורסל של אוניברסיטת נברסקה–לינקולן. לאחר שלא נבחר בדראפט ה-NBA ‏2015 הצטרף לסגל אטלנטה הוקס לליגת הקיץ של ה-NBA ולמשחקי קדם-העונה, אך נופה מהסגל לפני תחילת העונה. לאחר שחתם באינדיאנה פייסרס ונופה יום לאחר מכן, ב-29 באוקטובר 2015 חתם בפורט ויין מאד אנטס מליגת הפיתוח של ה-NBA. בקיץ 2016 הצטרף למילווקי באקס לטורניר ליגת הקיץ. ב-7 באוגוסט 2016 חתם בפיסטויה מהסרייה א'. לאחר ששיחק בנאנטר, פאוק סלוניקי ודינמו סאסארי, ב-28 ביולי 2019 שב לפיסטויה, והעמיד ממוצעים של 16.3 נקודות, 4.3 ריבאונדים ו-3.1 אסיסטים למשחק. ב-20 ביוני 2020 חתם בפריסטרי אתונה היוונית. בעונתו הראשונה הוא העמיד ממוצעים של 11.5 נקודות, 2.7 ריבאונדים ו-2.1 אסיסטים למשחק ב-24 משחקים בהם שיחק, ובעונתו השנייה העמיד ממוצעים של 11.6 נקודות, 2.8 ריבאונדים, 1.5 אסיסטים ו-0.8 חטיפות ב-26 דקות למשחק ב-26 משחקים. ב-11 בספטמבר 2022 חתם בהפועל אילת, עקב פציעתו של קייסי פראת'ר. מדיה וקבצים בנושא טראן פטוואי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket Tom Dienhart, BTN com Senior Writer, Terran Petteway Q&A: 'I let my game speak for itself', Big Ten Network, ‏2014-02-05 (באנגלית אמריקאית) C. J. Moore, B/R's 2014-15 Preseason College Basketball All-American Picks, Bleacher Report (באנגלית) Edy Tavares, Mike Muscala Headline Hawks' Summer League Roster, www.nba.com (באנגלית) Hawks Sign Lamar Patterson, Terran Petteway, www.nba.com (באנגלית) Pacers Waive Terran Petteway, www.nba.com (באנגלית) Maker, Brogdon, Vaughn lead Bucks' summer league roster, www.jsonline.com (באנגלית) Skerletic, Dario (2019-07-28). "Pistoia Basket inks Terran Petteway - Sportando". Sportando (באנגלית אמריקאית). נבדק ב-2022-09-22. Lupo, Nicola (2020-06-20). "Terran Petteway signs with Peristeri - Sportando". Sportando (באנגלית אמריקאית). נבדק ב-2022-09-22. Skerletic, Dario (2021-07-26). "Peristeri re-signs Terran Petteway - Sportando". Sportando (באנגלית אמריקאית). נבדק ב-2022-09-22. Skerletic, Dario (2022-09-11). "Hapoel Eilat lands Terran Petteway - Sportando". Sportando (באנגלית אמריקאית). נבדק ב-2022-09-22. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טראן פטוואי".
יחפים

"יחפים" הוא סינגל של הזמרת-יוצרת הישראלית יסמין מועלם, שיצא לאור ב-6 בדצמבר 2021, על ידי חברת התקליטים תקליטי יהלום. מועלם סיפרה על השיר: 'אם הייתי יכולה לצאת מהראש שלי, ללכת ולמכור בשוק את כל המחשבות שלי', זה רצון שעולה בי לרגעים בחיים. להניח כבר לעצמי פשוט להיות בלי לחשוב כל כך הרבה. הרצון לחיות חיים פשוטים במובן הפנימי, כאלה שאין בהם מרדף ורצון להוכיח, שיש בהם משפחתיות, בית, קרבה, אהבה, שמחה, מוזיקה. השיר הזה הוא רצון מאוד תמים להיות אמיתית ומחוברת לעצמי ולחיים בלי זיופים ומסכות. — יסמין מועלם באינסטגרם בשבוע צאתו, הגיע השיר למקום ה-124 במצעד השבועי של ספוטיפיי בישראל, וטיפס למקום ה-23 בשבוע לאחר מכן. קרוב לשנתיים לאחר צאתו, בצל ביטויי מלחמת חרבות ברזל במוזיקה הגיע למקום הרביעי במצעד ספוטייפי ישראל. במצעד העברי של מדיה פורסט, הגיע למקום העשירי, עם 56 השמעות במצטבר בתחנות הרדיו. במצעד הרשמי של גלגלצ הגיע השיר למקום השני. במצעד השנתי של התחנה, הגיע למקום התשיעי. במצעד הסינגלים הישראלי "היטליסט" השיר הגיע למקום השישי במהלך מלחמת חרבות ברזל. בספטמבר 2022 ביצע יהונתן מרגי את השיר במסגרת המצעד העברי השנתי של גלגלצ ו-mako. ב-10 בדצמבר 2023, במהלך מלחמת חרבות ברזל, יצאה גרסת כיסוי על ידי מ', מסתערב במג"ב ירושלים, לאחר שסרטון שלו מבצע את השיר הפך לויראלי. הגרסה שלו זכתה להצלחה בתחנות הרדיו ובמצעדי המוזיקה. יסמין מועלם, טהר שפי רפלד, מאור שושן נועם כהן, ‏"למכור בשוק את כל המחשבות שלי": האזינו לשיר החדש של יסמין מועלם, באתר ‏מאקו‏, 6 בדצמבר 2021 מצעד ספוטיפיי הישראלי, 16 בדצמבר 2021 המצעד השבועי, באתר מדיה פורסט, שבוע 1, שנת 2022 המצעד השבועי, באתר גלגלצ, 6 בינואר 2022 מערכת mako מוזיקה, ‏אתם בחרתם: "סתלבט בקיבוץ" שיר השנה של תשפ"ב במצעד הישראלי של mako וגלגלצ, באתר ‏מאקו‏, 22 בספטמבר 2022 היטליסט: מצעד המוזיקה של ישראל mako, באתר hitlist.mako.co.il, ‏2023-10-30 מערכת mako מוזיקה, ‏מרגי עושה את "יחפים" של יסמין מועלם, באתר ‏מאקו‏, 11 בספטמבר 2022 מערכת mako מוזיקה, ‏המסתערב שהפך לכוכב: "עד שיגיע היום שאוכל לשיר גם בלי המסכה", באתר ‏מאקו‏, 10 בדצמבר 2023 היטליסט – מצעד המוזיקה של ישראל, באתר מאקו, ‏6 בנובמבר 2023 היטליסט – מצעד המוזיקה הרשמי של ישראל, באתר מאקו, ‏26 בדצמבר 2023
Jimmy Cooks

Jimmy Cooks הוא שיר שהוקלט על ידי הראפר הקנדי דרייק, בהשתתפות הראפר 21 סבאג', מתוך אלבום האולפן השביעי של דרייק, Honestly, Nevermind, שיצא לאור ב-17 ביוני 2022, על ידי חברות התקליטים ריפבליק רקורדס ו-OVO סאונד. זהו השיר היחיד באלבום עם הופעת אורח, והוא זכה לתואר "הרצועה המצטיינת" מאתר HotNewHipHop. בטרם יצא כסינגל, השיר הגיע היישר אל המקום הראשון במצעד הבילבורד הוט 100, והפך לשירו ה-11 של דרייק והשני של 21 סבאג' במקום הראשון במצעד. מאוחר יותר, יצא כסינגל לרדיו הלהיטים העכשוויים ב-11 באוקטובר 2022, כסינגל השלישי מתוך האלבום. בכללי, השיר נותן הבחנה על "המסע המקצועי" של דרייק ומתייחס לקריירת המשחק המוקדמת שלו. סגנון השיר תואר כבעל "טעם של ממפיס" ובלט באלמנטים ה"נדירים" של סגנון ההיפ הופ באלבום מלא בשירי דאנס. האזכורים בשיר זה כוללים את צמד ה-NBA שאקיל אוניל וקובי ברייאנט המנוח, וכן את תקריט הסטירה של ויל סמית' וכריס רוק בטקס פרסי אוסקר ה-94. דרייק ו-21 סבאג' מעניקים מחווה גם לאמנים המנוחים ליל קיד (אנ') ודי ג'יי קיי סליי (אנ'). ג'סטין קורטו מ-Vulture שיבח את הופעתו של דרייק וטען שהגיע ל"מצב מלא של קרונר", בעוד שהופעתו של 21 סבאג' העלתה את רמתו של השיר והפכה אותו ל"רגע האנרגטי ביותר" של השיר. ארמון סאדלר מ-Uproxx סבר כי השיר הוא "לכאורה חלק שני ל-'Knife Talk' מ-Certified Lover Boy ותיאר את הרצועה כ"חלקים שווים של כיף, שחצנות והייפ, דבר שבשגרת שני הראפרים". מייקל ספונרה מבילבורד העניק לו את תואר השיר הטוב ביותר ב-Honestly Nevermind, והצביע על כך שדרייק "היה צריך להזכיר למאזינים שהוא בראש שרשרת המזון במשחק הראפ על ידי שמירת הטוב ביותר לסוף". סרטון השיר "Jimmy Cooks" באתר יוטיוב אוברי גראהם, שעיה בין אברהם-ג'וזף, דוגלאס פורד, בריטראיוס צ'אמברס, אנדרסון הרננדז, קווין גומרינגר, טים גומרינגר, איבן יאנג, הארי ריי, אל גודמן, וולטר מוריס Marie, Erika (17 ביוני 2022). "Drake & 21 Savage Blaze Through "Jimmy Cooks"". HotNewHipHop. נבדק ב-23 ביוני 2022. {{cite web}}: (עזרה) Krishnamurthy, Chaitra (18 ביוני 2022). "Decoding meaning of Drake's Jimmy Cooks as fans rave about new track". HITC. נבדק ב-23 ביוני 2022. {{cite web}}: (עזרה) Elibert, Mark (17 ביוני 2022). "21 Savage compares him & Drake to iconic NBA duo after 'Jimmy Cooks' collab". HipHopDX. נבדק ב-23 ביוני 2022. {{cite web}}: (עזרה) Callas, Brad (17 ביוני 2022). "Drake's New Song "Jimmy Cooks" Sees 21 Savage Turn Will Smith Oscars Slap Into a Punchline". Complex. נבדק ב-23 ביוני 2022. {{cite web}}: (עזרה) Saponara, Michael (17 ביוני 2022). "Every Song Ranked on Drake's 'Honestly, Nevermind' Album: Critic's Picks". Billboard. נבדק ב-23 ביוני 2022. {{cite journal}}: (עזרה) Curto, Justin (17 ביוני 2022). "21 Savage Steals the Show on Drake's 'Jimmy Cooks' — Like He Has Been All Year". Vulture. נבדק ב-23 ביוני 2022. {{cite web}}: (עזרה) Sadler, Armon (17 ביוני 2022). "Drake Brings 21 Savage Onboard For The 'Honestly, Nevermind' Closer 'Jimmy Cooks'". Uproxx. נבדק ב-23 ביוני 2022. {{cite web}}: (עזרה) Billboard Global 200, Billboard, ‏2023 (באנגלית אמריקאית)
האקדמיה הממלכתית לרפואה (צ'יטה)

האקדמיה הממלכתית לרפואה בצ'יטה (ברוסית: Читинская Государственная Медицинская Академия) היא מוסד להשכלה גבוהה למקצועות הרפואה, השוכן בעיר צ'יטה שבדרום-מזרח סיביר. האקדמיה היא בין המוסדות המובילים ללימודי רפואה בסיביר ובמזרח הרחוק. האקדמיה נוסדה ב-3 ביולי 1953 תחת השם "המוסד הממלכתי לרפואה בצ'יטה", על ידי צוות מרצי המכון לרפואת שיניים ששכן בעיר פרם. בהמשך נשלחו למוסד החדש מרצים ופרופסורים מערים אחרות. שמו של המוסד שונה ל"אקדמיה" ב-1995, לאחר התפרקות ברית המועצות. צוות האקדמיה עוסק, בין השאר, בחקר בעיות אקולוגיות וסוגיות פתולוגיות במחוז צ'יטה. כיום ישנן 25 התמחויות באקדמיה. הצוות כולל כ-300 מרצים ב-42 חוגים וקורסים, מתוכם 32 פרופסורים ודוקטורים ו-180 בעלי תואר שני. יותר מ-90 אחוזים מכלל הרופאים במחוז צ'יטה וברפובליקת בורייטיה הם בוגרי האקדמיה. נשיא האקדמיה כיום הוא גובורין אנטוליי. אתר האינטרנט הרשמי של האקדמיה הממלכתית לרפואה
ממשיכים לבעוט

"ממשיכים לבעוט" הוא אלבום הבכורה של צמד הראפרים הישראלים פלד ואורטגה. את האלבום הוציאה לאור בשנת 2007 חברת התקליטים היי פייבר הפקות בפורמט תקליטור בלבד בקטלוג HF0016. באלבום נכללו ארבע עשרה רצועות, כולן מושרות בשפה העברית. הוא כולל קו מוזיקלי המשלב בין סוגות הראפ וההיפ הופ. פלד* & אורטגה – ממשיכים לבעוט, דיסקוגס
חדר החדשות (כאן 11)

חדר החדשות הייתה תוכנית אקטואליה-פוליטית יומית ששודרה בערוץ כאן 11. את התוכנית הגישה רינת ספיבק. היא שודרה בימי ראשון עד חמישי בשעה 16:15 אחר הצהריים ועד לערב ערב. התוכנית שודרה לראשונה ב-17 בינואר 2021, בתחילתה נועדה התוכנית בעיקר בסיקור המהלכים הפוליטיים של המפלגות לקראת הבחירות לכנסת ה-24, אבל גם לאחר הבחירות התוכנית המשיכה את שידוריה. התוכנית גם התמקדה בחדשות היום עם דיווחים מהשטח ומהאולפן. את התוכנית הגישה רינת ספיבק, שהייתה מגישת "והרי החדשות", וכיום מבזקנית ומגישה מחליפה ב"חדשות הלילה". מלבד לספיבק, את התוכנית הגישו גם יערה שפירא, רועי שרון, מאיה ראכלין ודב גיל-הר. ב-24 ביוני 2021 שודרה התוכנית האחרונה של חדר החדשות, חמישה חודשים בלבד לאחר שידורה הראשון. ומאז לא משודרת תוכנית אקטואליה לפני ערב ערב. ביולי 2022 החלה את שידוריה התוכנית "ישראל בוחרת" גם היא בכאן 11, בעלת מתכונת דומה לזאת של חדר החדשות, אך עם התמקדות רבה בנושאים פוליטיים, התוכנית סיימה את שידוריה באוקטובר אותה שנה. חדר החדשות 17.01.21 | הגעתון בנהריה שוב עולה על גדותיו, נבדק ב-2022-09-22 כאן חדשות - והרי החדשות | 16.07.18, נבדק ב-2022-09-22 כאן חדשות | חדשות הלילה עם רינת ספיבק 15.01.18, נבדק ב-2022-09-22 חדר החדשות | 11.02.21: תקיפה חריגה בגבול סוריה-עיראק באור יום, נבדק ב-2022-09-22 חדר החדשות | 22.04.21: היערכות לעימותים אלימים בירושלים, נבדק ב-2022-09-22 חדר החדשות | 25.02.21: נפטר חולה קורונה בן 26 ללא מחלת רקע, נבדק ב-2022-09-22 חדר החדשות | 16.06.21: המעשה של רונאלדו שגרם למניית קוקה קולה לצנוח, נבדק ב-2022-09-22 חדר החדשות | 24.06.21: בנט: נעניק לרשויות יותר סמכויות נגד הקורונה, נבדק ב-2022-09-22 פיצוי לכתבים הדתיים? זו התכנית החדשה בכאן 11, באתר אייס, 20 ביולי 2022 ישראל בוחרת | 27.10.22, סרטון בערוץ "כאן | חדשות - תאגיד השידור הישראלי", באתר יוטיוב (אורך: 38:41) ערך זה הוא קצרמר בנושא תקשורת ובנושא ישראל. אתם מוזמנים לתרום לוויקיפדיה ולהרחיב אותו.